钦定古今图书集成/方舆汇编/职方典/第1138卷 > 安陆府公署考 府志
## 钦定古今图书集成/方舆汇编/职方典/第1138卷 > 安陆府公署考 府志

本府

安陆府治　。宋郢州治，在子城内。其戟门外有宣诏亭、颁春亭、阳春亭。州厅后有白雪楼、五客堂，旁为孟亭。长寿县治，在城东南隅。明初为安陆府。洪武元年，知府郁斌立于旧治白雪楼基东。洪武九年，改为州。嘉靖十年，改州为承天府。府治即安陆州治拓之。然州大门西向，其址稍北。今移而南，门南向。知府茹鸣金创建，其堂，颜：

曰“亮采” ，知府吴惺扁之。两翼为首领之幕。两庑为六房，南为仪门。仪门外为大门，门上覆以铜瓦，视顺、应二府之制。堂后会食之所曰“自公堂” ，知府郭甲扁之。左右室为库，后堂之内为郡守私廨。左之东北曰清军厅，稍前为白雪亭，又南为理刑厅，又南为四首领衙。右之西曰管粮厅，西北为捕盗厅。捕盗改驻沙洋，有公馆仪门外，左为延宾馆，右为司狱司。土地祠旧西向，甚湫隘，不便展拜，万历二十九年改向南，在宾馆后，高旷与宾馆等。大门外左右阴阳医学及榜房。广盈仓在阅武门内。至

皇清顺治初年，复为安陆府。虽修葺更新，不一而制。

悉仍旧。及康熙五年二月，府治毁，知府张尊德重建，更堂额曰“体国养民” ，前檐额曰“大中至正。” 堂后又为寅清、居敬、忠爱诸堂，宅后有楚望楼、昭华轩，东西有小暇轩、凝香馆、宝善斋各厅，并经重修。同知刘馀霖增辟萼辉堂，郡守匾之。钟祥县治　，明嘉靖十年，改州为府，创设钟祥县，附郭立治于威武门内东阜上即“广盈仓” 旧基为之。厅堂门庑如制，经百有馀年，毁于兵火。

皇清康熙四年，知县程起鹏重建县大门外屏墙左。

右坊大门内，左延宾馆、土地祠，右柜房。仓、监。仪门内左为县丞衙，右为典史衙。正堂左右列六房：班房、管粮铺、长仓等房。堂后为川堂，左库房，右柬房。宅门之内为内堂，堂后为楼，楼后为神祠，楼旁为书室。

大察院　在府治北。嘉靖间，改为大监守备署。顺治二年，改为察院。

学院　在城内西北。崇祯己巳年，知县叶应甲改建。

《分守荆西道　》，在威武门内。

分巡荆西道布、按二司行署　俱在阳春台侧，久废。

外察院　在阳春门东南，元佑宫西。万历三十年，知府孙大龙建，今废。

城守守备署　，在南门内，原系曾司空宅。顺治五年，改为卫守备署。十八年，改设安陆营守备署。

留守司　在阅武门内，今废。

承天卫　在城西北隅，今废。

祠祭署　在石城门内。今废。

显陵卫　在城东北十里。今废。

奉祀所三　，一在从岵街东，一在从岵山隅，一在急递铺，今俱废。

旧口公馆　在县南九十里。

新添铺公馆　在县北四十里。

僧纲司　在报恩寺

“《道纪》司　” 在元佑宫，今在元妙观。

僧录司　在吉祥寺

预备仓一所　旧在南门外长寿县右，设正厅三间，左右仓廒各三间。后因倾圮，迁并广盈仓一处，将预备仓改为外察院，复建仓于阅武门内。明末贼毁，顺治六年，详请每年积谷，收贮泰禋殿以备赈。

义仓六所　在丰乐郢东百顷东港、石碑、臼口六处，明末俱废。顺治十六年，奉湖北巡按顾豹文兴复“义仓” 三处：一在丰乐河，一在石碑，一在阅武门内。

养济院　在城内东北隅。每岁人给布花银三钱，月给粮米三斗，病则给医，死则给棺。

“《惠民》药局　” 每年令医学择医生，置药以待贫病。

“漏泽园　” 一在城南窑厂，一在城东二里许，一在城东五里许，各五十五亩，皆刘钦所捐。外，州县

京山县治　在城东北。其地北枕张良山，南直凤凰山，于城中最高。《富水志》云：“在郭北” ，正符今制。盖自有县以来，其址无改云。明洪武初，知县刘桓稍稍兴复。其后知县王蔓荣、李文秉、毛祥相继增修。至正德中，大坏。嘉靖十七年，县丞赵以衮重建。中为正堂，旁有夹室二间，左为库，正堂后为川堂，为知县宅，因兵毁。

皇清顺治八年，知县汪武扬建厅事前左右分六曹。

前为仪门。门之外东为县丞厅，今废。西为主簿厅，今裁。左为寅宾馆、土地祠，南为典史宅，今废。又南为县狱厅、囚室前为谯楼。知县林应翔榜曰：“揽秀楼。” 楼之前，中为戒石亭，左为申明亭，右为旌善亭，今俱废。东为阴阳学、医学，西为急递铺。自铺而西，为榜廊十二间。今亦废。

风宪行台　在县治西，今废。

按察分司行台　在县治西，今废。

布政分司行台　在儒学东，今存。

观音岩：官厅　：正堂三间，寝室如之，左右厢各一间。

上官厅　，在县西七十里，与郢东驿邻。自县至此，京山钟祥之中。

下官厅　，在县东五十里。更化铺，制略如上官厅。自县至此，为京山应城之中。

阴阳学　明嘉靖三十九年，知县张铉建于鼓楼前东故道。

医学　，嘉靖三十九年，知县张铉建于县东故道，与“阴阳学” 并。

僧会司　在多宝寺

道会司　在城隍庙

演武场　在县西。官厅三间，今废。旧在县治北白马庙址。明嘉靖初，知县杨东以形势于县，弗宜，徙西门外厉坛北。周回里许，有厅三间，便房六间，将台一座，高一丈。今废。

预备仓　在县治仪门外东南，厅三间。明嘉靖三十九年知县张铉建，廒屋十六间。明正统七年知县毛祥建，后增至二十三间。《富水志》：《京山图》载：“县仓在治西” ，不详所在。今三里桥上岭，犹呼仓岭。又《安陆志》：“富水三里有东仓，七宝一里有南仓，白阳五里有西仓，办顿七里有北仓，皆名预备，知县许子忠置。” 又县南北五十里，有便民仓二，今俱废。

皇清康熙十年，知县雷镜于仪门外西面补修预备。

仓三间。神庙门楼各一间。又于头门内修《里民》称“收银房” 东西各三间。

马廒　在寅宾馆前。旧为预备仓，久废。康熙九年，知县雷镜改为“马廒” ，建马神殿一间，东西马房共十六间，头门一间。

养济院　旧在新南门外，康熙九年，改置大东门外街北。

惠民药局　在县治西

桑枣园二　一在县东三里，一在县西五里机坊桥侧，今废。

漏泽园　旧在教场北。明嘉靖十年，县丞金文默移置县东塌桥南。

潜江县治　，背郭向明。中为正堂，堂后为轩，为集思堂，又后为知县衙，堂东为库，又东为幕厅，又东北为县丞衙，今废。西为册房，又西为主簿衙，露台旁列晷刻，东西吏廨各六。东廨南为土地祠，又东为典史衙，廨西南为狱，中为仪门、大门。嘉靖间，知县敖钺重修。县前六十步为谯楼，知县陈敏政建。隆庆元年，知县黎一龙改为今大门。仪门外东为寅宾馆。县堂甬道中有戒石亭，左为申明亭，右为旌善亭，东为阴阳学。医学布政分司　在县治南，万历八年，知县朱熙洽重修。

按察分司　，在县治东。洪武初，知县史纯一建。西分司　，在县治西。

府馆　在县治东，今俱废。

税课局　在县治南，今废。

武备厅　在县治东

僧会司　在大佛寺

道会司　在妙庭观

沔阳州治　旧在卫后，因设卫，遂迁于西门。中为堂，后为轩，为后堂，左右为库，东为幕堂，又东为知州廨，前为判官廨，西为同知廨，前为吏目廨。堂之前两翼为六房。又前为仪门，东为社神祠，为寅宾馆，西为吏舍，为狱。又前为门，门上有谯楼。戒石亭在州治前，旁为申明、旌善二亭。轻羁所后州治毁，知州朱作宾新建。

按察分司　，在东门内。顺治六年，巡道马鸣銮鼎修。康熙二年，奉裁。

布政分司　在县前。明正德乙亥重建。癸未贼毁。

府行署　：在仁风门内。

沙镇巡检司　在沙湖

茅镇巡检司　在茅埠，今圮。

河泊所二十二　。止存一十六所。

麻港公馆　在州东四十里，久圮。崇祯辛巳年改刱。

沧浪公馆　在州东南三十里。万历戊申年，水废。

仙桃公馆　在州北九十里。崇祯庚辰年，改创。《朱家铺》公馆　在州西三十里，久圮。

剅河公馆　在州西六十里。崇祯庚辰年修。阴阳学　在东门内。

医学　二学共一所。正统十年，典科何诚建。僧正司　在报恩寺。

道正司　在元妙观

永丰仓　旧在州东北，废为社圃，今在楚望门内，即卫仓也。莫详其始。天顺五年，邑侯重建，又废，又鼎建，为仓廒四，官厅三，耳房二。

便民仓　在七里垸，后移楚望门内。天启五年，并永丰仓地为四十三廒。崇祯间重修。

预备仓　在永丰仓南。旧有四，一在七里垸，一在剅河，一在黄蓬，一在演武场，今俱废。惠民药局　在十字街西。景泰癸酉六月炎。明年鼎建，今废。

养济院　在楚望门内。旧男女各一，在东门内外七里院。弘治间，邑侯迁徙之。

景陵县治　旧有卫，明洪武三年，卫调荆州，即卫为县治，“知县张天麟所立。景泰四年知县魏庸修。成化十八年知县姜绾修。弘治十二年知县周端修。嘉靖二十三年知县李仲僎修。天启二年知县程维楧修。崇祯五年知县” 杨一儁修。十七年毁于贼。

皇清顺治三年，知县魏人杰始议修。九年，知县甯鸣

玉大加修治。中为正堂，筑大堂基高三尺，建五楹。堂前为卷厅，覆以瓦，凡五楹。堂后为穿堂，正本堂在退思堂后。仕学堂在正本堂东，有仕学。铭鹤轩在县厅东廊房上。松鹤轩在穿堂西，后更名“改观亭。” 知县廨在正本堂后，为廨楼五楹。廨前左右翼各为屋数楹。东西库在堂两翼，又于堂东刱新库外，树赞政厅以蔽之。幕厅在堂东。架阁库旧在幕厅东，今移东房科下。仪仗库旧名“銮驾库” ，在东，今移于西。六房在东西序。贼毁，今东建。首为承发房，次吏户礼，次架阁库。西建首兵房，次刑工，各五楹。卷厅前东建民壮房，西建皂隶房。土地祠旧在东房科前，今移建仪门外。东前为拜厅，凡三楹。于堂前甬道中建节“爱坊” ，《书戒石铭》于上，建仪门于节爱坊前，修刑监于仪门外西“寅宾馆” 在今典史廨地，贼毁，今借土地祠前拜厅为之。建东筦五间，西筦五间。缮谯楼，置锺鼓其上。又于谯楼东立申明亭，西立旌善亭。

县丞廨　在仪门内东。毁于贼。顺治初年，县丞黄泰贞修葺。

主簿廨　在仪门内西。天启年裁革，仅存空廨。今毁于贼。

典史廨　在谯楼东。贼毁，今移置新土地祠前。布政司分守道　，在县东，即旧分巡道。先有分守道，在旧学西，废。嘉靖二十四年，因改分巡道为今道。万历年间，鬻于民。

按察司分巡道　，在县西。旧为儒学，嘉靖二十四年，佥事郑汝舟改建。今毁，基存。

风宪行台　：在县西。顺治初年，邑公署尽毁，凡上司往来，假邑南民宅馆焉。

州行署　在县东。弘治十年，知州林济立。嘉靖四十年，知县丘宜重修。崇祯间，鬻于民。

府行署　在皂角市仙真观，本府通判邝立。今改建“刘太守祠。”

公馆　在渔泛浲。嘉靖三十九年，知县丘宜修建，今毁。

干镇巡检司　在干镇

阴阳学　在县东

医学　在县东

僧会司　在东禅寺

道会司　在《丹台观》。

演武场　在北城外社稷坛东，知县姜绾立，周端修。

预备仓　在县治西板廒。三十六间，知县姜绾立。弘治十三年，知县周端修。今毁于贼。

税粮仓　在县治西

国命仓　米仓二十廒，墙垣一周，门屋一座，官厅一所。天启二年知县程维楧建。新仓　在旧仓地。顺治十年知县甯鸣玉建。积谷仓　在县治东。康熙壬寅年水圮，知县刘毓宾修。

广储仓　在县南门西，久废。

两便仓　在干镇湾。知县姜绾立，今废。

义仓　在北门外，姜绾立，周端修，嘉靖辛丑改新儒学。

广运仓　在县南岳家口市。康熙六年，本府知府张崇德鼎建。正厅三间，东西仓各六间。弓箭局　在县前西，知县姜绾立，今废。

养济院　在北门外演武亭东。姜绾立，任赞化重修男女二院。

漏泽园　在县东一里，分守道方公立。

荆门州治　在西门内，有头门、谯楼、大堂、内堂。

宗陆堂高库架阁堂库十一房，科等瓦房不止百馀间，今废，止馀《石碑坊》一座而已。

州同衙门　在州治西，尽毁，今新修。

吏目衙门　在州治东，尽毁，今新修。

都察院分司　在后街，今毁。

布政分司　在都察分司左，今毁。

按察分司　在元妙观西，今毁。

府馆　“在元妙观” 东，今毁。

建阳巡检司　在建阳驿街东。今毁。

仙居巡检司　在州北乐乡关，今毁。

新城巡检司　在新城镇，今毁。

阴阳学　在州治侧

医学　在州后

僧正司　在寺

道正司　在观

演武场　在北门三里街，今废。

预备仓　在州治西

东仓　在新城镇

西仓　在却陂村

南仓　在东寨村

北仓　在红花村

大木仓　在州东南

沙洋石牌仓　在州治北。

后港仓　在州治西

养济院　在州城西北

当阳县治　在玉阳山东南半里。明洪武元年，知县祁守道迁治方城，寻为水啮。十三年，知县魏忠迁复旧治。自是知县张义等相继增修正堂、厅事三楹。西偏为赞政厅，轩前为露台，两翼为六房，而承发司、铺长司居东，架阁库居西。前为仪门。仪门之西为宾馆，东为土地祠。祠东旧为预备仓，天启中，知县胡如川徙仓于宾馆之后，以其地为关帝庙、“三义祠。” 崇祯甲戌，正堂毁，署县事留守经历张维然修。

皇清顺治二年，署全毁，正佐皆视事。合溶镇八年士。

民捐修卷棚三间，玉枝棚三间，内衙十馀间，县令始视事城中。十二年，知县唐彦襄重修卷棚三间，六房十二间，皂隶棚二间。十七年，知县宋景辰修寅宾馆，仍旧处。

县丞衙　旧在正堂东，明成化间汰员，其基尚存。

主簿衙　，在正堂东，入自露台。员裁基尚存。典史衙　，在正堂西，入自仪门外。今废。

分防正署　与训署邻。顺治间，知县唐彦襄募四里民房二所为之。

布政分司行台　在县治东。成化十年，知县刘诚建。

按察分司行台　在县治东，典史张铭建。府馆　在县治南。明正统间，知县张义建。万历间，知县方岳重修。己酉，知县李启元以按司之地作学宫，改布政分司为都察院，府馆为“察院。” 今毁。

漳河口巡检司　在县北一百里。明成化二年，郧贼刘石既平，都御史白圭奏设。今毁。

阴阳学　“旧在县东，明洪武三十五年，训术李思昌建。正德间知县莫潜改县治西隅，今废。” 医学　“旧在县承流坊之东，明天顺六年，典史张铭修。正德间知县莫潜改县治西，今废。” 僧会司　在报恩寺。

道会司　在玉阳观，今废。

常平仓　在县治内

预备仓　在县治东。明正统间，知县张义建。天启中，知县胡如川改迁宾馆后。今废。

演武场　在东门外。明季毁。

皇清顺治间，知县唐彦襄重建，朱景辰增修。

养济院　在“报恩寺右” ，今废。。